CELEX: C2007/042/73
Language: fi
Date: 2007-02-24 00:00:00
Title: Asia T-413/06 P: Valitus, jonka Claudia Gualtieri on tehnyt 22.12.2006 virkamiestuomioistuimen asiassa F-53/06, Gualtieri v. komissio, 9.10.2006 antamasta tuomiosta

24.2.2007   
            
            
               FI
            
            
               Euroopan unionin virallinen lehti
            
            
               C 42/42
            
         Valitus, jonka Claudia Gualtieri on tehnyt 22.12.2006 virkamiestuomioistuimen asiassa F-53/06, Gualtieri v. komissio, 9.10.2006 antamasta tuomiosta
   (Asia T-413/06 P)
   (2007/C 42/73)
   Oikeudenkäyntikieli: italia
   Asianosaiset
   
      Valittaja: Claudia Gualtieri (Bryssel, Belgia) (edustajat: asianajajat M. Gualtieri ja P. Gualtieri)
   
      Muu osapuoli: Euroopan yhteisöjen komissio
   Vaatimukset
   
               —
            
            
               Virkamiestuomioistuimen 9.10.2006 antama valituksenalainen tuomio on kumottava ja on todettava, että viimeksi mainittu on toimivaltainen ratkaisemaan asian.
            
         Oikeudelliset perusteet ja pääasialliset perustelut
   Käsiteltävänä oleva kanne koskee Euroopan unionin virkamiestuomioistuimen asiassa F-53/06 9.10.2006 antamaa tuomiota, jossa kyseinen tuomioistuin totesi, että sillä ei ole henkilöllistä toimivaltaa ratkaista valittajan, joka on lähetetty kansallinen asiantuntija, ja komission välistä riita-asiaa.
   Valittaja esittää väitteidensä tueksi, että valituksenalainen toimenpide perustuu lähetettyihin kansallisiin asiantuntijoihin sovellettavasta hallinnollisesta järjestelmästä tehdyn komission päätöksen 1 artiklan 2 kohdan pinnalliseen ja virheelliseen tulkintaan. Valittaja viittaa tältä osin kyseisen päätöksen 7 artiklan a, f ja g alakohtaan, 11 artiklan 1 ja 3 kohtaan, 12 artiklan 1 ja 2 kohtaan, 13 artiklan 1 kohtaan ja 14 ja 15 artiklaan.
   Valittajan mukaan näistä säännöksistä ilmenee, että kansallisen asiantuntijan yhteys hänet lähettäneeseen viranomaiseen on katkaistuna sinä aikana, jolloin asiantuntija on lähetettynä, ja että tänä aikana lähetetty kansallinen asiantuntija on täysin integroituneena komission organisaatioon; asiantuntijan on suoritettava tehtävänsä yksinomaan komission hyväksi.
   Valittajan mukaan ei siis ole epäilystä siitä, että tätä yksinomaista työsuhdetta koskeva riita-asia kuuluu virkamiestuomioistuimen toimivaltaan, koska lähetettyjen kansallisten asiantuntijoiden ja virkamiesten oikeudellinen asema on hyvin samanlainen.